JohanHeinsen/ENO huggingface dataset:
Viborger Samler, 1839-09-28
Jndenlandske Efterretninger. Fra Kjøbenhavn skrives, at den svenske Mirakkelpige Anna Jönsdatter, der alt i Juni dette Aar forlod Thorseng og reiste hjem til Sverrig, har til det kongelige danske Cancellie indgivet Ansøgning om Tilladelse til at udøve sine Kurer her i Danmark. Det er oplyst, at hun tidligere er i sit Fødeland blevet tiltalt og dømt for Qvaksalveri. (Hemp. Av.)J Anledning af Professor Otto's Yttring, at man Jntet har hørt om Helbredelsen af de mange Syge, Hr. Dr. Fangel, som man kunde vente" har havt i Kjøbenhavn, anmeldes nu i den Frisindede for det forste 6 Patienter som ere blevne heelbredte ved Homoopathien, og deriblandt Nogle som vare opgivne af andre, endogsaa anseete Læger. Vil man have flere – tilføies der – kan man faae dem."Et nyt Hefte af H. C. Andersens Eventyr for Børn, vil med det Første udkomme og indeholde Paradisets Have, den flyvende Kuffert og "Storkens Hevn."
Viborger Samler, 1839-09-28
8 a 10 af Kbhavns 114 Toldbetjente ere deels allerede dømte, deels suspenderede og ventende deres Dom Af de i Neergaards bekjendte Skrift forekommende og i Ole Kollerøds Proces implicerede Personer er Niels Bjørn ved Commissionsdommen bleven idømt 30 Dages Vand og Brød, hans Hustru og Tømmer-Lene Begge til Tugthuusarbeide paa Livstid, Niels Larsen, og Søren Jversen (Peltseskrædderen), den Første til 5 Aar og den Anden 4 Aar i Rasphuset, Sidse Marie til 1 Aars Forbedringshuusstraf. Alle disse have samtlige appelleret til Høiesteret; derimod have Joh. Didrik Hansen (Rigsbanken, kaldet) samt Christopher Frederiksen, der frikiendtes for Actors videre Tiltale, erklæret sig fornøiede med deres Straf. Ligeledes har Ole Kollerød erklæret sig tilfreds med sin Straf, hvorimod de tvende andre livsdømte Forbrydere, have appelleret. (Aalb. Av.) For at have holdt saadanne gudelige Forsamlinger, der stride imod Anordningerne, ere 5 Personer (paa Langeland 2) ved Lands-Over- samt Hof- og Stadsretten anseete med Mulcter fra 10 til 30 Rbd., og 7 andre, som have tilladt slige Sammenkomster i deres Huse, med mindre fra 2 til 10 Rbd. Jblandt de dømte befandt sig ogsaa en Seminarist. Ved samme Ret er en Person, ved Navn H. N. Hadsteen (Exam. jur. og forhen dømt for Tyverie), frifunden som tiltalt i Anledning af, at han paa forskjellige Steder havde indfundet sig, for som Politiofficiant at eftersee, om der ikke i Pengekasserne fandtes falske Bancosedler.
Viborger Samler, 1839-09-28
Hof- og Stadsretten har i denne Tid paadømt en Sag imod Birte Petrine Westphal, omtrent 44 Aar gl.,der for anden Gangs Tyveri var indsat i Forbedringshuset, for at arbeide der i 4 Aar, men adskillige Gange her søgte at berøve sig selv Livet; ja endogsaa prøvede falskeligen at udgive sig for Barnemorderske, for paa denne Maade at finde Døden. Under Sagen er det oplyst, at hendes Livskjede hidrørte fra, at det var hende piinagtigt at spinde paa Skotrok, formedelst den bøiede Stilling derved, og at Væven angreb hendes svage Syn hun havde derfor Besværlighed ved at faae sit foresatte Arbeide fuldført, og frygtede for Straf, da man ansaae det for Dovenskab af hende. Retten frifandt naturligviis den Tiltalte, men endnu vides ikke, om den har foretaget, eller vil foretage Noget med Hensyn til Defenfors Jndstilling: at hendes Tilstand i Straffeanstalten maatte i den Grad blive formildet, at hun ikke længere skulde fristes til Selvmord.
Viborger Samler, 1839-09-28
Berl. Tidende yttrer det Haab, at ogsaa Aaret 1839. 1840 vil blive et fordeelagtigt Kornaar for den danske, slesvigske og holsteenske Landmand, og grunder denne sin Forventning ikke blot paa Høstens mindre gode Udfald i Udlandet, især i England og Norge, men ogsaa paa den Omstændighed, at Kornpriserne holde sig her i Landet, paa et høit Standpunkt. Østersøisk Rug betales saaledes endnu med over 4 Rbdlr., og for gammel Ladet Byg opnaaes 22 a 23 Mk. pr. Td.
Viborger Samler, 1839-09-28
Odense, den 23de Septbr. J disse Dage er en Tjenestepige her i Byen paa en ynkelig Maade omkommen. Ved at spøge med en anden Tjenestepige i et Bryggers, faldt hun ned i en Bryggerkjedel med sydende Vand i og skoldedes saaledes, at hun døde Morgenen derefter.
Viborger Samler, 1839-09-28
Som man erfarer, har den af den p. t. constituerede Herredsfoged i Odense Herred, Hr. Kasserer Hansen, fortsatte Undersøgelse angaaende den forøvede Jldspaasættelse paa Baagegaard, givet det Resultat, at Tjenestedrengen sammesteds, 17 1/2 Aar gl., har ifølge sin Bekjendelse under Forhøret forsætlig paasat Jlden, efterat have gjort sig skyldig i nogle Smaatyverier, hvorfor han skal have været mistænkt, og hvisaarsag han var bleven kjed af Tjenesten, som han ved Gaardens Afbrændelse haabede at blive qvit. (Hemp. Av.)Et Selskab i Glückstadt har bestemt at ville foranstalte en Dampskibsfart imellem Hamborg, Altona og Glückstadt. Dampskibet skal forsynes med en Maskine fra England af 60 Hestes Kraft og indrettes meget elegant. "Ploner Donnerstagsblatte beretter, at den 8de Sept. ved General-Kirkevisitationen i Kirken i Lütjenborg nedstyrtede med stort Bulder det raadne Bjælkeværk og de derover liggende Brædder med de derpaa staaende Folk i den dybe Hvælving. Bestyrtelse greb hele Menigheden, men til almindelig Glæde befandtes det, at ikke en eneste af de Nedstyrtede var bleven betydelig saaret. Den kirkelige Høitidelighed fortsattes derpaa rolig, (Kiel. Corspd.)J Ribe har en Toldbetjent forleden Morgen ved Sønderport gjort en Fangst af circa 70 Stkr. – Breve. Disse bleve strax indsendte til Generalpostdirectionen. Man er meget spændt paa Udfaldet.
Viborger Samler, 1839-09-28
Dampskibet "Malmod ventes til Aalborg Søndag Formiddag den 29de September, og retournerer samme Dags Eftermiddag Kl. 4 igjen til Hovedstaden, hvortil det medtager Passagerer a 5 Rbd. pro Persona. Skibet er egentlig fragtet for at overfore een af Omegnens agtede Godseiere, der som Patient tiltræder en Reise til Hovedstaden. (Ab. Av.)
Viborger Samler, 1839-09-28
Skagen, den 21de Septbr. Den her den 16de De- og følgende Dage afholdte Auction over Endeel af "JohnMarschalls Ladning er udbragt circa til nogle og 30,000 Rbd. (Ab. Av.)¬
Viborger Samler, 1839-09-28
J en af de jydske Kjøbstæder (Aarhuus,) er indtruffet det vistnok sjeldne og ikke uinteressante Tilfælde, at tvende Brødre, som ere Handelscompagnons og Huusfæller, af deres resp. Hustruer paa een og samme Dag, ja næsten i samme Time, Hver ere blevne skjænkede en Arving, den Eneen Sønnelil og den Anden et Pigebarn. (Ab. Av.)
Viborger Samler, 1839-09-28
Aarhuus, den 25de September. Efter flere Dages vedholdende Regn og tilsidst øsende Vande, steeg i Mandags den ovenfor Byen liggende Søe til en usædvanlig Høide. Flere Mølledæmninger ovenfor denne Søe brast, hvorved Vandmassen endnu mere forøgedes, saa at Dæmningen ved den her tætved Byen liggende Mølle neppe kunde modstaae Vandets Tryk. Dens Besidderinde saae sig derfor nødsaget til paa eengang at trække alle Sluser, hvorved Vandmassen, med en uhyre Magt styrtede ned mod den under Arbeide værende Steenbroe, hvis Hvælving netop var bleven lukket, men endnu var opfyldt af dens Buestillads. Aaløbet, som forud var dannet, for at aflede Aaen mellem Steenbroen og Kjøbmand Hammershøis Gaard, kunde nu ikke modtage Vandet, der styrtede over Dæmningerne, som vare for faste til aldeles at lade sig bryde. Aaen skaffede sig nu paa den modsatte Side af Broen en forandret Direction, alt Bolværk blev i et Øieblik revet bort, og flere Bygninger langs med Aaen stode i Fare for at styrte sammen. Det var kun med den yderste Anstrængelse, ved at opføre nyt Værn af Brædder, Bielker, Faschner, Halm, a., at disse reddedes, og den vældige Strøm blev standset kun 9 Alen fra den nærmeste grundmurede Bygnings Grund. Hvor Gade var for, er nu 7 Alen dybt Vand, og det er umuligt at bestemme, hvor dybt det Bassin er, det endnu fremstyrtende Vand har dannet sig. Farver Jahnsens Sidebygning staaer for en Deel uden Grund, og ved Kjøbmand Hammershøis Gaard styrter Aaen forbi i et Par Alens Afstand. En Forbindelsesmuur styrtede midt om Natten ned med et skrækkeligt Bulder. Det synes, som den nye Broe ingen Skade har lidt, den stod, som en Kæmpe, fast paa sit ypperlige Fundament, og vidner i det Hele om den Flid hvormed den er sat. Mange tusinde Læs Jord ere bortskyllede, og Bekostningen forat istandsætte den Skade der er skeet, vil være meget betydelig. Gamle Folk kunne ikke erindre at Vandet har nogensinde staaet saa høit saavel ved Mølleport, hvor det gik langt ind i Gaden, som ved Møllen selv, og Skaden vilde have været uberegnelig stor, saafremt en af Møllens Broe eller dens Dæmning var bleven brudt. Jnde i selve Møllens Gaard var endnu i Morges al Forbindelse mellem Husene forhindret ved Vandet, som der endnu stod saa høit, at der maatte bruges Baade. Endnu vælter Vandmassen, frem med en rivende Fart. (Aarh. Av.)
Viborger Samler, 1839-09-28
Randers. Af den heftige og saa ualmindelig længe vedholdende Regn i Søndags den 2de Septbr. høres nu flere skadelige Virkninger. Saaledes nævnes Vandmøller, ved hvilke der skal være skeet Gjennembrud, Broer, der ere blevne beskadigede, og Steenkister, som ere bortskyllede, saa at det tildeels endogsaa har været forbundet med Fare at færdes i Søndags og Mandags. Paa lavt liggende Steder, hvor Vandet har havt Fart forbi, ere Vægge blevne bortskyllede og Vandet er trængt ind i Husene; ligesom overhovedet det Vandskul, som denne usædvanlig heftige Regn (der dog ikke faldt lige stærk allevegne) førte med sig, var at ligne ved det allerstærkeste Tøbrud. Som en Følge heraf og af Stormen i Mandags, har Vandet i Gudenaa her ved Randers staaet meget høit i disse Dage. Paa Markerne seer det forgeligt ud. Den tildeels endnu udestaaende Byg, Havre, Boghvede og Ærter staaer gjennemblødt og for endeel i Vand, og der er kun liden Udsigt til, endnu saa snart at faae den tør i Huus. (Paa adskillige Steder skal man have maattet kjøre den i vaad Tilstand hjemførte Rug ud igjen, som bedærvet.) Jndtræder der ikke nu stærkt Tørveir, er det at befrygte, at megen Rug vil forblive usaaet i dette Efteraar. (Rd. Av.)
Viborger Samler, 1839-09-28
Viborg. Vort i Torsdags afholdte Marked var, skjøndt Veirliget ikke begunstigede det, dog temmelig godt besøgt, og hvad Qvægmarkedet angik, syntes Handelen ret levende skjøndt Priserne vare stive. Gode Stude kostede imellem 80, og 90 Rbd. Parret, ringere Sort fra 6070 Rbd. og derover, og fandt god Afsætning. Af gode Køer vare ikke mange paa Markedet; disse betaltes med 30 Rbd. og derover; gl. dito, der skulde kælve til Efteraaret, holdtes i 2026 Rbd. Levende Gjæs 5 Mk. Stk.; dito Ænder 20 s. Rug Tdn. 19 a 20 Mk.; Byg Tdn. 2 Rbd. God Ost 7 a 10 Mk. Lpd. Drekjød 7 a 8 s. Pd.; Lamme dito 8 a 9 s. Pd. Fersk Flesk, 12 s. Pd. Smør 16 a 18 s. Pd. Æg 11 a 16 s. Snesen, Hørlærred kostede 20 a 26 s. Alen. Blaarlærred 18 a 22 s. Al.
Viborger Samler, 1839-09-28
Ved Tallotteriets 1359de Trækning i Altona, den 24de Septbr., udkom: No. 85. 3. 90. 11. 22.
Viborger Samler, 1839-09-28
Kjøbenhavns Børs=Cours, den 24de Septbr. Hamborg 2 M. – a vista 198 1/2. Species 200. Obligationer (uden Renter) 95 a 95 1/2. Nationalbank-Obligationer (af Laanet den 4de Februar 1820) 101 1/2 a 102 Rbd. r. S. Disconto 5 pCent Nationalbank-Actier 72 1/2 a 73 i rede Sølv. Reisende med Dampskibet Dania. Fra Aarhuus til Kallundborg: (Torsdag Morgen Kl. 8.)
Viborger Samler, 1839-09-28
Høiesterets=Assessor Bruun med Familie, Jomfru Juul Studios. art. J. Blicher, Fru Justitsraadinde Schwartzen, Skolelærer Kahr, Jfr. C. Kofoed, Studios. J. L. Møller, Madame Reis, Jfr. M. Møller, Proprietair Breckling, Kjøbmand N. Petersen, Glarmester Qvist, Cand. medie Prior, Copiist Berthelsen, Frøken Brink-Seidelin, Frue Langhoff, Frøken Treschow, Frøken Schønheider, Kjøbmand Andersen, Bagermester Ritto med Søn, Studios. art. C. Nielsen, Studios. L. Lewinsen, Studios. N. Schønning, Jfr. P. Blicher, Student C. Fischer, Jfr. C. Moss, Seilmager J. Weilbach, Proprietair Kornerup, Hørkræmmer Tvermoes, Handelsfuldmægtig Schmelling, Kjøbmand S. Borch, Capitain Sweistrup, Frøken M. Brock, Cand. theol. Øllgaard, Kjøbmand J. H. Agerup. Fra Kallundborg til Aarhuus: Professor Alberti, Etatsraad Eckardt med Datter Major v. Schlegel, Frøken Jessen, Krigscancelliesecretair GarffHr. von Brockdorff, Postmester Nordberg, Kjøbmand Faar toft, Handelscommis Spannagel, Handelsreisende Wildgrube, Kjøbmand Lind, Mad. Buchholz med Datter, K. Ottesen med Søn. Med Aarhuus=Paquetten No. 1 til Kjøbenhavn: Student Chr. Brix, Studios. art. K. Knudsen og P. Brix, Proprietair Th. Carstensen, Madame M. Gotsche med 2 Døttre, Contoirist S. Larsen, Discipel P. M. Jørgensen, Bossemager Nielsen, Skomager J. Vallentin.
Viborger Samler, 1839-09-28
Paa 18de Søndag efter Trinitatis prædiker Hs. H. Hr. Stiftsprovst Ridder Schjødte i Domkirken; i Søndresogns Kirke Hr. Pastor Ursin.
Viborger Samler, 1839-09-28
AVERTISSEMENTS. Det bekjendtgjøres herved for fraværende Familie og Venner, at Landvæsenscommissair Niels Langballe Boserup til Winderup, Mandagen den 9de Dennes, efter 3 Dages Sygeleie, blev bortkaldet fra dette til et bedre Liv Enhver der kjendte den Afdøde, og hans idelige retsindige Stræben for hans Families Vel hans Deeltagelse i Andres Skjæbne, og hans Hengivenhed under Guds Villie, vil deeltage. i min og mine Børns billige Sorg, Winderup, den 16de September 1839. Sabine Weide Boserup. født Winding.
Viborger Samler, 1839-09-28
Pelleriner, Muffer, lange og korte Boals, Astrachanske Kraver, Vinterkasketter, forede Dame=Støvler, er arriveret hos D. Philipsen.
Viborger Samler, 1839-09-28
Osters-Posteier. faaes i Morgen hos H. P. Høyer.
Viborger Samler, 1839-09-28
En Kunst= og Handels=Gartner, som agter at nedsætte sig i Viborg, ønsker snarest muligt at kunne faae til Leie, en Boepæl med en dertil stødende Have af nogen Størrelse, helst midt i Byen. De derpaa Reflecterende ville behage snart at henvende sig til Hr. Landsoverretsprocurator Møller i Viborg.
Viborger Samler, 1839-09-30
67 Aarg. Kongelig allern, privilegeret. No. 137. Vildeelistoridende. Forsendes med Brevposten i Danmark og Hertugdømmerne. Mandagen den 30de September 1839. Denne Tidende, redigeret af Adjunct Reiss og H. Wissing, udgives 4 Gange ugentlig fra det Dons'ske Officin.
Viborger Samler, 1839-09-30
Udenlandske Efterretninger. Schweiz. St. Gallen, den 14de Septbr. Jgaar bekjendtgjortes i Bern nedenstaaende Act, hvorved Deputationerne fra flere Cantoner høitidelig erklære, at de ikke erkjende den provisoriske Regjering i Zürich som en Edsforbunds-Auctoritet, og vedholdende fornye Begjeringen om en Gjenforsamling af Landdagen under Berns Forsæde. Bedre end alle de triumpherende Skrivelser, der besmykke Oprøret af 6te Septbr., meddeler dette Document Oplysning om Helvetiens sande Tilstand, og navnligen Canton Zürichs Stilling med Hensyn til det edelige Forbund. – Erklæring. Undertegnede Gesandtskaber fra flere Cantoner meddeele de Committerede for deres høie Medstænder Følgende: Jfølge Forbundets Vedtægter opholdt de sig fra Begyndelsen af Julii Maaned i Canton Zürich's Hovedstad, og deeltoge indtil den 4de Septbr. inclus, i Landdagens Forhandlinger. Paa Grund af de Jnstructioner, de havde modtaget af deres Committender, de store Raader, er det deres Pligt at vaage over disse Forhandlingers Fortsættelse, og ikke at forsømme hvad de enkelte Stænder-Gesandtskaber formaae, og ere kaldede til at bevirke med Hensyn til det fælles Fædrelands Jnteresser.
Viborger Samler, 1839-09-30
Siden den 6te Septbr. ere Landdagens Sysler afbrudte, og Forbundsanliggendernes ledende Styrelse er gaaet under i Strømmen af lovløse Bevægelser i det Canton, hvis forfatningsmæssige Forstandere have udøvet hiin Styrelse i Overeensstemmelse med Forbundets Forskrifter, men hvis nuværende Formænd, der mangle hiin Egenskab, ei ere beføiede til den omtalte Styrelse. Undertegnede Gesandtskaber bortvende, i det de indskrænke sig til det nærmeste Formaal for denne deres Erklæring, deres Blik fra de Tildragelser, der have bevirket Opløsningen af de forfatningsmæssige Auctoriteter i Canton Zürich, og der ei ville undgaae Historiens upartiske Dom. Men paa Grund af de stedfundne Scener kunne de ei ansee sig løste fra de dem paahvilende Forpligtelser. De have umiddelbart ved den forfatningsmæssige Ordens Fald den 6te Sept., og dernæst den 11te hver Gang i almindelige Conferencer, forlangt og andraget paa, at den høie Landdag, bestaaende af de med de erkjendte Creditiver forsynede Gesandtskaber fra 20 Cantoner altsaa fra alle, med Undtagelse af Zürich og Wallis - ville fortsætte sine Forhandlinger under det midlertidige Forsæde af det Canton, der forbundsmæssig er det næste i Rangen, samt anordne de Forholdsregler, der maatte være nødvendige til uafbrudt at varetage Forbundets Anliggender.
Viborger Samler, 1839-09-30
Jndtil denne Tid ere deres Ønsker og Andragender forblevne uopfyldte. Ved en saa vaklende og afbrudt Tilstand ere Statens Anliggender truede af mange Farer, og Forbundets Ære og Værdighed i høi Grad compromitterede. De undertegnede Gesandter erklære derfor: 1) at de undslaae sig for ethvert Ansvar, der maatte opstaae paa Grund af Landdagens Afbrydelse, og af Mangel paa Omhu for den fortsatte, retmæssige Styrelse af Statens Anliggender; 2) at de ingenlunde erkjende den den 6te Septbr. uretmæssig indsatte, og senere den 9de ligeledes uretmæssig bekræftede provisoriske Regjering som Forbundets styrende Auctoritet; 3) at de vedblive deres Paastand, om en hurtig Gjenforsamling af Edsforbundet, samt at det maa overdrages Gesandtskabet fra Canton Bern, med Udelukkelse af et Præsidium af Canton Zürich's provisoriske Regjerings Midte, at styre Landdagens Forhandlinger; 4) at de ville indføre denne Erklæring i Landdag Protocollen. Gesandtskaberne for de øvrige Medstænder er det i øvrigt tilladt at tiltræde foranstaaende Erklæring. (Gesandtskaberne fra Bern Luzern, Solothurn, Basel, St. Gallen, Aargau og Thurgau.)
Viborger Samler, 1839-09-30
Justitsministeren har henviist Jnstructionen af Processen angaaende Urolighederne i Sarthe Dep. til den kgl. Domstol i Angers. Le Mans, Hovedstaden i Sarthe Dep., har 3300 Huse, og 20,000 Jndbyggere.
Viborger Samler, 1839-09-30
Nyeste Postefterretninger. Orienten. Constantinopel, den 4de Septbr. Flere høie Embedsmænd ere i den sidste Tid afsatte af Sultanen ifølge Chosrew Paschas Forslag; de have nemlig intrigueret mod Storveziren. (Altsaa ikke, som forhen er berettet, efter Halil Paschas Forslag.) Alexandrien, den 5te Septbr. Man forsikkrer, at Mehemed Alt i sin sidste Depesche til det tyrkiske Divan har betjent sig af følgende Udtryk: "J ville ikke henretteChosrew Pascha, J frygte for at udgyde nogle Draaber, Blod; men vider, at jeg istedet for nogle Draaber vil udgyde Strømme af Blod; og at endog den Betragtning, at mit eget Blod kan vorde udgydet, ei kan bringe mig fra min Beslutning. Dette tjene Eder til Underretning!"
Viborger Samler, 1839-09-30
Fra Marasch er en Coureer ankommen hertil efter en Reise af 7 Dage. Marasch befæstes; i Syrien har Alt et krigersk Udseende; Soliman Pascha opholdt sig endnu i Aleppo. Misforstaaelser herske imellem ham og Jbrahim. Førend Slaget ved Nisibi smigrede Jbrahim Soliman og gjorde ham store Løfter, efter Seieren behandler Jbrahim den eneste Feltherre i den ægyptiske Hær som en Forbryder. Flere af Syriens meget formuende Jndvaanere, hvis eneste Forbrydelse var Hengivenhed til Sultanens Sag, ere henrettede, og deres Eiendomme confiscerede.
Viborger Samler, 1839-09-30
Frankerig. Paris, den 23de. (Telegraphisk Depesche.) Bayonne, den 21de Septbr. Espartero var afreist til Pamplona, hvor en glimrende Modtagelse venter ham. Han har i Bastandalen efterladt en Brigade. Urdax og Bera ere endnu militairisk besatte. En stor Deel af Soldaterne er vendt tilbage til de sædvanlige Arbeider. Estella og Allo ere endnu i Carlisternes Besiddelse, hvilke have erklæret, kun da at ville underkaste sig, naar Espartero i egen Person opfordrer dem dertil."
Viborger Samler, 1839-09-30
Paris, den 22de. Moniteuren beretter, at Ministeren for det Jndre har befalet, at de hidtil bestaaende, Ud- og Jndførsels-Forbud skulle ophøre langs med Phrenæergrændsen, efterdi den Deel af den spanske Grændse, der hidtil var besat af carlistiske Tropper, nu er bleven besat af Dronningens Tropper.
Viborger Samler, 1839-09-30
Mairen i Bayonne har ladet bekjendtgjøre følgende Opfordring til Stadens Jndvaanere: "Følgerne af Borgerkrigen, som har ødelagt de baskiske og navaresiske Provindser, have ført 3 a 4000 Spaniere til Bayonne, de ere blottede for Alt. Nu kommer det ikke an paa at undersøge, under hvilken Fane de have tjent: Menneskeligheden taler, naar Lidenskaberne ere afvæbnede. Under disse Omstændigheder opfordrer Municipalitetet, imødekommende en høihjertet Befolknings Ønske, velgjørende Personer til at levere Søster Vincent i det borgerlige Hospitium de Gaver af Linned og Klædningstykker, som de maatte være villige til at skienke disse Ulykkelige."Der meldes fra Bourges, at flere carlistiske Generaler ere reiste igjennem Staden; den 20de Septbr. ankom til men, uagtet deres Bønner, erholdt de kun Tilladelse til at opholde sig her i nogle faa Timer; deres Passer viseredes til fjernere Deele af Riget. Flere Boliger i Bourges ere blevne undersøgte af Departements-Architecten, der dog ikke skal have fundet nogen rummelig nok til strax at lunne beboes af det carlistiske Hof. Regjeringen skal have udsat 50000 fres, for at leie en Bopæl til det fordrevne Hof.
Viborger Samler, 1839-09-30
Moniteuren af 21de Septbr. indeholder en lang Beretning fra Justitsministeren til Kongen, og en Ordonnance om den for længst bebudede Reorganisation af Statsraadet, der for Fremtiden, foruden Ministrene, skal bestaae af 30 Statsraader, 30 maires des requetes. 24 Auscultanter og 1 Generalsecretair. Foruden Rose kan Kongen ogsaa udnævne overordentlige Statsraader, og under visse Betingelser auctorisere saadanne til at deeltage i Statsraadets Forhandlinger. De urolige Optrin i Le Mans ere standsede; dog har Handelsministeren seet sig foranlediget til at udstede et Circulaire til Præfecterne, i hvilket han opfordrer disse til at forebygge lignende Excesser, samt søger at berolige Publicum med Hensyn til de stigende Kornpriser. Høsten i dette Aar hører til de middelgode; den vilde have været ypperlig, dersom ikke de sidste Storme havde skadet den i nogle Departementer. Der er ingen Grund til at befrygte Kornmangel. Foranledningen til Priser nes Stigen er kun en forbigaaende, der aarlig finder Sted.
Viborger Samler, 1839-09-30
De endnu nødvendige Markarbeider standse Kornets Aftærkning, og gjør Kornmarkederne mindre besøgte; Op kjøbet af Sædekorn bringer ligeledes Priserne til at stige, og den øieblikkelige Vandmangel i Floderne forhindrer Tilførslerne, og desuagtet ere Gjenemsnitspriserne ikke høiere, end Agerdyrkeren behøver for at have en maadelig Fordeel.
Viborger Samler, 1839-09-30
Hertugen af Orleans er ombord paa et Dampskib afreist fra Port Vendres til Oran.
Viborger Samler, 1839-09-30
Jndenlandske Efterretninger.
Viborger Samler, 1839-09-30
Kjøbenhavn, 28de Septbr. Den 21de ds, afgik her ved Døden Danmark hidtilværende ældste Digter, Conferentsraad Peder Harboe, Frimann, Com. af Dr.
Viborger Samler, 1839-09-30
En Capitain i Artilleriet skal i denne Tid sidde arresteret, fordi han ikke har angivet en Underofficier, der havde begaaet nogle Bedragerier, men har ladet sig nøie med at give ham en alvorlig Jrettesættelse. (?)
Viborger Samler, 1839-09-30
Kammerjunker og Capitain i Livgarden til Fods v. Bornemann, en Søn af Hs. Excell. Geheimeconferentsraad og Justitiarius i Høiesteret Bornemann, har i disse Dage faaet sin Afsked med Pension. (?)¬